glgcjeSentenza tal-Qorti Ġenerali (It-Tielet Awla) tal-5 ta ’ Ottubru 2016 – European Children’s Fashion Association u Instituto de Economía Pública vs EACEA

(Kawża T‑724/14)

“Klawżola ta’ arbitraġġ — Ftehim ta’ sussidju konkluż fil-kuntest tal-programm ta’ azzjoni “Lifelong Learning (2007-2013)” — Proġett ‘Brand & Merchandising manager for SMEs in the childrens’ product sector’ — Rikors għal annullament — Att li ma jistax jiġi kkontestat — Att li jaqa’ f’kuntest purament kuntrattwali li huwa indissoċjabbli minnu — Inammissibbiltà — Spejjeż mhux eliġibbli — Rimbors tas-somom imħallsa — Rapport ta’ awditu”

1. Proċedura ġudizzjarja — Bażi legali ta’ rikors — Għażla tar-rikorrent u mhux tal-qorti tal-Unjoni

2. Rikors għal annullament — Rikors li fil-verità jirrigwarda tilwima ta’ natura kuntrattwali — Annullament ta’ ittra ta’ informazzjoni minn qabel u ta’ nota ta’ debitu maħruġa mill-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA) — Nuqqas ta’ ġurisdizzjoni tal-qorti tal-Unjoni — Inammissibbiltà (Artikoli 263 TFUE, 272 TFUE u 288 TFUE) (ara l-punti 33-37)

3. Dritt tal-Unjoni Ewropea — Prinċipji — Drittijiet tad-difiża — Applikazzjoni għall-proċeduri amministrattivi mibdija minn istituzzjoni jew korp tal-Unjoni — Portata — Applikazzjoni għal proċedura ta’ rkupru ta’ djun ta’ oriġini kuntrattwali fir-rigward ta’ benefiċjarju ta’ fondi Ewropej — Esklużjoni — Limiti — Osservanza tal-prinċipju ta’ kontradittorju fil-kuntest tal-proċedura ta’ awditu (Artikolu 272 TFUE) (ara l-punt 48)

4. Proċedura ġudizzjarja — Rikors promotur — Rekwiżiti proċedurali — Espożizzjoni sommarja tal-motivi invokati — Dikjarazzjoni astratta — Inammissibbiltà — Riferiment għall-annessi kollha — Inammissibbiltà [Statut tal-Qorti tal-Ġustizzja, Artikoli 21, paragrafu 1, u 53, paragrafu 1; Regoli tal-Proċedura tal-Qorti Ġenerali, Artikolu 76(d))] (ara l-punti 62, 104)

5. Proċedura ġudizzjarja — Kawża mressqa quddiem il-Qorti Ġenerali abbażi ta’ klawżola ta’ arbitraġġ — Motivi — Nuqqas jew insuffiċjenza ta’ motivazzjoni — Motiv ineffettiv — Ċaħda (Artikoli 272 TFUE u 296 TFUE) (ara l-punt 69)

6. Dritt tal-Unjoni Ewropea — Prinċipji — Proporzjonalità — Portata — Osservanza mill-istituzzjonijiet tal-Unjoni fir-rigward ta’ atti li jaqgħu f’kuntest kuntrattwali (Artikolu 5(4) TUE) (ara l-punt 73)

7. Proċedura ġudizzjarja — Kawża mressqa quddiem il-Qorti Ġenerali abbażi ta’ klawżola ta’ arbitraġġ — Motivi — Ksur tal-prinċipju ta’ aspettattivi leġittimi — Motiv ineffettiv — Ċaħda (Artikolu 272 TFUE) (ara l-punti 75-77)

8. Proċedura ġudizzjarja — Kawża mressqa quddiem il-Qorti Ġenerali abbażi ta’ klawżola ta’ arbitraġġ — Motivi — Użu ħażin ta’ poter — Motiv ineffettiv — Ċaħda (Artikoli 263 TFUE u 272 TFUE) (ara l-punti 78, 79)

9. Baġit tal-Unjoni Ewropea — Għajnuna finanzjarja tal-Unjoni — Obbligu tal-benefiċjarju li josserva l-kundizzjonijiet għall-għoti tal-għajnuna — Finanzjament li jirrigwarda biss l-ispejjeż effettivament inkorsi — Ġustifikazzjoni tar-realtà tal-ispejjeż iddikjarati — Assenza — Spejjeż mhux eliġibbli — Eżekuzzjoni teknika tajba tal-proġetti li kienu s-suġġett ta’ għajnuna finanzjarja tal-Unjoni — Ċaħda (Artikolu 317 TFUE) (ara l-punti 94, 95)

10. Proċedura ġudizzjarja — Tressiq ta’ motivi ġodda fil-mori tal-kawża — Motiv imqajjem l-ewwel darba fl-istadju tar-replika u li ma jikkostitwixxix l-estensjoni ta’ motiv diġà mressaq — Inammissibbiltà [Regoli tal-Proċedura tal-Qorti Ġenerali Artikoli 76(d), u 84(1)] (ara l-punti 110, 112)

11. Proċedura ġudizzjarja — Kawża mressqa quddiem il-Qorti Ġenerali abbażi ta’ klawżola ta’ arbitraġġ — Kuntratt li jagħti għajnuna finanzjarja tal-Unjoni għat-twettiq ta’ proġett fil-qasam tal-edukazzjoni u t-taħriġ — Talba intiża għall-ħatra ta’ espert għall-finijiet tal-ġustifikazzjoni tal-ispejjeż sostnuti — Ċaħda — Oneru tal-prova li jaqa’ fuq ir-rikorrent skont il-kuntratt ta’ finanzjament (Artikolu 272 TFUE; Regoli tal-Proċedura tal-Qorti Ġenerali, Artikoli 68 sa 70) (ara l-punt 137)

Suġġett

Prinċipalment, talba bbażata fuq l-Artikolu 272 TFUE u intiża sabiex jiġi kkonstatat li l-ewwel rikorrenti ma hijiex obbligata tirrimborsa s-somma mħallsa lilha mill-EACEA skont il-ftehim konkluż għat-twettiq tal-proġett “Brand & Merchandising manager for SMEs in the children’s product sector” u, sussidjarjament, talba bbażata fuq l-Artikolu 263 TFUE u intiża għall-annullament, minn naħa, tal-ittra ta’ informazzjoni minn qabel tal-EACEA tal-1 ta’ Awwissu 2014 li tinforma lill-ewwel rikorrenti li hija kellha tirrimborsa s-somma ta’ EUR 82378.81 wara l-awditu dwar l-imsemmi proġett u, min-naħa l-oħra, tan-nota ta’ debitu Nru 3241401420, maħruġa mill-EACEA fil-5 ta’ Awwissu 2014, għall-finijiet tar-rimbors tal-imsemmija somma.

Dispożittiv

1) Ir-rikors huwa miċħud.